**TLC** (скратено од *T-Boz, Left Eye and Chilli* или *Tender Loving Care*) ― американска женска група основана во 1990 година во Атланта, Џорџија. Најпознат состав на групата бил: Тиона „Ти-Боз" Воткинс, Лиза „Лево око" Лопес и Розонда „Чили" Томас. Групата била многу успешна во текот на 1990-тите, кога имала девет топ-10 хитови на *Billboard* Hot 100, а четири од нив се нашле на самиот врв: „Creep", „Waterfalls", „No Scrubs" и „Unpretty".  Групата снимила четири мултиплатинести албуми, вклучувајќи го и *CrazySexyCool* (1994), кој добил дијамантски сертификат од Здружение на музички сниматели на Америка (RIAA). TLC станала прва R&B група во историјата која успеала да продаде милион примероци од албум во Јапонија сертифицирано од Здружението на музички сниматели на Јапонија (RIAJ) за албумот *FanMail* (1999).

Со продадени над 65 милиони плочи во светски рамки, TLC е најпродаваната американска женска група на сите времиња.  VH1 ги рангирал TLC како најдобра женска група со тоа што ги ставил на 12 место на списокот од 100 најдобри жени во музиката. Списанието *Билборд* ги рангирало TLC за едно од најдобрите музички триа, а исто така ги ставило на седмо место на списокот од најуспешни изведувачи од 1990-тите. Групата добила четири Греми награди, пет МТВ Видео Музички Награди и пет Soul Train музички награди.

Дваесет години по основањето, TLC ја добиле Наградата за исклучителен придонес во музиката на 17-те MOBO награди, а во 2013 година ја добиле наградата Легенда на Јапонските МТВ Видео Музички Награди. По смртта на Лопес во 2002 година, таа не била заменета со друга пејачка и групата продолжила да настапува како дуо. Во 2017 година го издале нивниот истоимен петти албум *TLC*. Во 2022 година, групата била примена во Булеварот на славните на црната музика и забава.

Членови
-------

* Тиона "Ти-боз" Воткинс (1990–денес) – главна пејачка, танцување, придружен вокал
* Лиза „Лево око" Лопес (1990–2002; починала во 2002 година) – рапување, танцување, придружен вокал
* Кристал Џонс (1990–1991) – пејачка, танцување, придружен вокал
* Розонда „Чили" Томас (1991–денес) – пејачка, танцување, придружен вокал

Дискографија
------------

Студиски албуми
* *Ooooooohhh... On the TLC Tip* (1992)
* *CrazySexyCool* (1994)
* *FanMail* (1999)
* *3D* (2002)
* *TLC* (2017)

Наводи
------

1. ↑  Празен навод (help)
2. ↑  „Gold & Platinum Searchable Database – June 04, 2014". RIAA. Архивирано од изворникот на September 24, 2015. Посетено на June 4, 2014.
3. ↑  „RIAJ Certified Million Seller Albums". *www.hbr3.sakura.ne.jp*. Архивирано од изворникот на April 27, 2015. Посетено на February 12, 2016.
4. ↑  Kennedy, Gerrick (November 5, 2012). „TLC Plans First Album in 12 Years". *Los Angeles Times*. Архивирано од изворникот на November 9, 2012. Посетено на April 17, 2020.
5. ↑  Thomas, Rebecca (April 25, 2012). „TLC's Left Eye Remembered: 10 Years Later". MTV. Архивирано од изворникот на June 22, 2012. Посетено на July 11, 2012.
6. ↑  Graham, Mark (February 13, 2012). „The 100 Greatest Women In Music | VH1 Tuner". Vh1.com. Архивирано од изворникот на April 2, 2013. Посетено на May 31, 2013.
7. ↑  Празен навод (help)
8. ↑  Празен навод (help)

Надворешни врски
----------------

* Матична страница Уредете го ова на Википодатоците
* TLC at MTV.com
* TLC discography at imusic.am
* TLC at AllMusic
* TLC discography at Discogs
* TLC at IMDb
* TLC at Last.fm

|
|  |
| Претходник**Ace of Base** | **Музичар на годината според *Billboard***1996 | Наследник**Аланис Морисет** |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 156863137
* LCCN: n92062718
* GND: 5521387-X
* BNF: cb139722745 (податоци)
* BIBSYS: 3074451
* MusicBrainz: 99790314-885a-4975-8614-9c5bc890364d
* NKC: xx0028318

 |

 |